ᱟᱠᱨᱟᱢ ᱠᱷᱟᱱ

ᱢᱳᱦᱟᱢᱢᱚᱫᱽ ᱟᱠᱨᱟᱢ ᱦᱩᱥᱮᱱ ᱠᱷᱟᱱ (ᱡᱟᱱᱟᱢ: ᱑ ᱱᱚᱵᱷᱮᱢᱵᱚᱨ ᱑᱙᱖᱘) ᱫᱚ ᱥᱟᱵᱮᱠ ᱵᱟᱝᱞᱟᱫᱮᱥᱤ ᱠᱨᱤᱠᱮᱴᱟᱨ ᱠᱟᱱᱟᱭ ᱡᱟᱸᱦᱟᱸᱭ ᱫᱚ ᱑᱙᱙᱘ ᱠᱷᱚᱱ ᱒᱐᱐᱓ ᱥᱮᱨᱢᱟ ᱫᱷᱟᱹᱵᱤᱡ ᱘ ᱜᱚᱴᱟᱝ ᱴᱮᱥᱴ,᱔᱔ ᱜᱚᱴᱟᱝ ᱢᱤᱫ ᱢᱟᱦᱟᱸᱨᱤ ᱜᱟᱛᱮ ᱨᱮᱭ ᱜᱟᱛᱮᱣ ᱟᱠᱟᱱᱟ᱾ ᱩᱱᱤ ᱫᱚ ᱑᱕ ᱜᱚᱴᱟᱝ ᱥᱤᱢᱤᱛᱚ ᱳᱵᱷᱟᱨ ᱨᱮᱱᱟᱜ ᱜᱟᱛᱮ ᱨᱮᱦᱚᱸ ᱵᱟᱝᱞᱟᱫᱮᱥ ᱯᱚᱠᱦᱮ ᱱᱮᱛᱨᱤᱛᱛᱚᱭ ᱮᱢ ᱟᱠᱟᱫᱟ᱾ ᱟᱠᱨᱟᱢ ᱠᱷᱟᱱ ᱫᱚ ᱪᱚᱴᱴᱚᱜᱨᱟᱢ ᱵᱤᱵᱷᱟᱜᱽ ᱯᱟᱦᱴᱟ ᱠᱷᱚᱱ ᱜᱟᱛᱮᱭ ᱮᱛᱦᱚᱵ ᱞᱮᱫᱟ᱾ 

ᱥᱤᱧᱚᱛ ᱵᱤᱨᱩᱫᱷ ᱵᱟᱝᱞᱟᱫᱮᱥ ᱟᱜ ᱩᱰᱷᱟᱹᱱ ᱴᱮᱥᱴ ᱜᱟᱛᱮ ᱨᱮ ᱟᱠᱨᱟᱢ ᱠᱷᱟᱱᱮ ᱛᱟᱸᱦᱮᱸᱠᱟᱱᱟ᱾ ᱟᱠᱨᱟᱢ ᱠᱷᱟᱱ ᱫᱚ ᱑᱙᱘᱘ ᱥᱮᱨᱢᱟ ᱠᱷᱚᱱ ᱢᱤᱫ ᱢᱟᱦᱟᱨᱤ ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱜᱟᱛᱮᱭ ᱮᱛᱦᱚᱵ ᱞᱮᱫᱟ᱾ ᱜᱟᱡᱤ ᱟᱥᱨᱟᱯᱷ ᱞᱤᱯᱩ ᱟᱜ ᱞᱟᱹᱭ ᱟᱨ ᱥᱟᱥᱚᱱ ᱛᱮ ᱩᱱᱤ ᱫᱚ ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱠᱷᱮᱞᱚᱣᱟᱲ ᱦᱤᱥᱟᱹᱵᱛᱮ ᱩᱯᱨᱩᱢᱮ ᱵᱮᱱᱟᱣ ᱞᱮᱫᱟ᱾ ᱑᱙᱙᱔ ᱠᱷᱚᱱ ᱙᱘ ᱫᱷᱟᱹᱵᱤᱡ ᱩᱱᱤ ᱫᱚ ᱵᱟᱝᱞᱟᱫᱮᱥ ᱫᱚᱞ ᱨᱮᱱ ᱠᱮᱯᱴᱮᱱᱮ ᱛᱟᱸᱦᱮᱸᱠᱟᱱᱟ᱾ ᱱᱮᱛᱚᱜ ᱫᱚ ᱟᱠᱨᱟᱢ ᱠᱷᱟᱱ ᱵᱟᱝᱞᱟᱫᱮᱥ ᱠᱨᱤᱠᱮᱴ ᱫᱚᱞ ᱨᱮᱱ ᱢᱤᱫ ᱱᱤᱨᱵᱟᱪᱚᱠ ᱦᱤᱥᱟᱹᱵ ᱛᱮᱭ ᱠᱟᱹᱢᱤᱭ ᱫᱟ᱾  

 ᱴᱮᱥᱴ ᱠᱨᱤᱠᱮᱴ 
ᱵᱟᱝᱞᱟᱫᱮᱥ ᱡᱟᱹᱛᱤᱭᱟᱹᱨᱤ ᱫᱚᱞ ᱟᱜ ᱩᱰᱷᱟᱹᱱ ᱴᱮᱥᱴ ᱜᱟᱛᱮ ᱠᱷᱚᱱ ᱘ ᱜᱚᱴᱟᱝ ᱴᱮᱥᱴᱮ ᱜᱟᱛᱮᱣ ᱟᱠᱟᱱᱟ᱾ ᱴᱮᱥᱴ ᱜᱟᱛᱮ ᱨᱮ ᱩᱱᱤᱭᱟᱜ ᱵᱮᱴᱤᱝ ᱜᱚᱲ ᱑᱖ᱹ᱑᱘ ᱟᱨ ᱡᱟᱹᱥᱛᱤ ᱨᱟᱱ ᱔᱔ ᱡᱟᱸᱦᱟᱸ ᱫᱚ ᱒᱐᱐᱑ ᱥᱮᱨᱢᱟ ᱨᱮ ᱡᱤᱢᱵᱟᱵᱩᱭᱮ ᱵᱤᱨᱩᱫᱷ ᱮ ᱠᱚᱨᱟᱣ ᱞᱮᱫᱟ᱾

 ᱢᱤᱫ ᱢᱟᱦᱟᱨᱤ ᱠᱨᱤᱠᱮᱴ 
᱑᱙᱘᱘ ᱥᱮᱨᱢᱟ ᱨᱮᱱᱟᱜ ᱚᱠᱴᱚᱵᱚᱨ ᱪᱟᱸᱫᱚ ᱟᱠᱨᱟᱢ ᱠᱷᱟᱱ ᱟᱜ ᱢᱤᱫ ᱢᱟᱦᱟᱨᱤ ᱠᱨᱤᱠᱮᱴ ᱨᱮ ᱮᱛᱦᱚᱵ ᱦᱩᱭ ᱞᱮᱱ ᱛᱟᱭᱟ᱾ ᱘ ᱱᱚᱢᱵᱚᱨ ᱨᱮ ᱯᱟᱠᱤᱥᱛᱟᱱ ᱵᱤᱨᱩᱫᱷ ᱜᱟᱛᱮ ᱨᱮ ᱯᱷᱮᱰ ᱠᱟᱛᱮ ᱩᱱᱤ ᱓᱕ ᱵᱚᱞ ᱨᱮ ᱒᱑ ᱨᱟᱱᱮ ᱠᱚᱨᱟᱣ ᱞᱮᱫᱟ᱾ ᱑᱙᱙᱕ ᱥᱮᱨᱢᱟ ᱨᱮ ᱥᱟᱨᱡᱟ ᱨᱮ ᱦᱩᱭᱞᱮᱱ ᱮᱥᱤᱭᱟ ᱠᱟᱯ ᱠᱨᱤᱠᱮᱴ ᱜᱟᱛᱮ ᱨᱮ ᱩᱱᱤ ᱫᱚ ᱵᱟᱝᱞᱟᱫᱮᱥ ᱫᱚᱞ ᱨᱮᱱ ᱠᱮᱯᱴᱮᱱ ᱦᱤᱥᱟᱹᱵᱛᱮᱭ ᱜᱟᱛᱮᱞᱮᱱᱟ᱾ ᱑᱙᱙᱗ ᱥᱮᱨᱢᱟ ᱨᱮ ᱯᱟᱠᱤᱥᱛᱟᱱ ᱵᱤᱨᱩᱫᱷ ᱨᱮ ᱟᱠᱨᱟᱢ ᱠᱷᱟᱱ ᱯᱟᱹᱦᱤᱞ ᱫᱷᱟᱣ ᱞᱮᱠᱟᱛᱮ ᱢᱚᱬᱮ ᱜᱮᱞᱮ ᱨᱟᱱ ᱞᱮᱫᱟ᱾ ᱚᱱᱟ ᱜᱟᱛᱮᱨᱮ ᱩᱱᱤ ᱟᱨ ᱚᱴᱦᱟᱨ ᱟᱞᱤ ᱠᱷᱟᱱ ᱑᱑᱐ ᱨᱟᱱ ᱨᱮᱱᱟᱜ ᱡᱩᱴᱤ ᱠᱤᱱ ᱵᱮᱱᱟᱣ ᱞᱮᱫᱟ᱾ ᱢᱤᱫ ᱢᱟᱦᱟᱨᱤ ᱜᱟᱛᱮᱨᱮ ᱩᱱᱤᱭᱟᱜ ᱡᱚᱛᱚᱠᱷᱚᱱ ᱞᱟᱹᱴᱩ ᱨᱟᱱ ᱖᱕ ᱫᱚ ᱑᱙᱙ ᱥᱮᱨᱢᱟ ᱨᱮ ᱠᱮᱱᱤᱭᱟ ᱵᱤᱨᱩᱫᱷ ᱨᱮᱭ ᱠᱚᱨᱟᱣ ᱞᱮᱫᱟ᱾ ᱑᱙᱙᱙ ᱟᱨ ᱒᱐᱐᱓ ᱥᱮᱨᱢᱟ ᱨᱮᱱᱟᱜ ᱠᱨᱤᱠᱮᱴ ᱡᱮᱜᱮᱛ ᱠᱟᱯ ᱨᱮ ᱟᱠᱨᱟᱢ ᱠᱷᱟᱱᱮ ᱜᱟᱛᱮᱣ ᱟᱠᱟᱱᱟ᱾ ᱑᱙᱙᱙ ᱥᱮᱨᱢᱟ ᱨᱮ ᱯᱟᱠᱤᱥᱛᱟᱱ ᱥᱟᱶ ᱡᱮᱜᱮᱛ ᱠᱟᱯ ᱨᱮ ᱔᱒ ᱨᱟᱱ ᱠᱟᱛᱮ ᱚᱱᱟ ᱜᱟᱛᱮ ᱡᱤᱛᱟᱹᱣ ᱨᱮ ᱟᱠᱨᱟᱢ ᱠᱷᱟᱱᱟᱜ ᱞᱟᱹᱴᱩ ᱮᱱᱮᱢ ᱛᱟᱸᱦᱮᱸᱠᱟᱱᱟ᱾

 ᱠᱮᱯᱴᱮᱱ ᱦᱤᱥᱟᱹᱵᱛᱮ 

 ᱜᱷᱟᱨᱚᱸᱡᱽ 
ᱟᱠᱨᱟᱢ ᱠᱷᱟᱱ ᱟᱜ ᱜᱷᱟᱸᱨᱚᱡᱽ ᱫᱚ ᱠᱨᱤᱠᱮᱴ ᱜᱟᱛᱮ ᱜᱷᱟᱸᱨᱚᱡᱽ ᱠᱟᱱᱟ᱾ ᱟᱡᱨᱮᱱ ᱵᱷᱟᱛᱤᱡᱟ ᱱᱟᱯᱷᱤᱥ ᱤᱠᱵᱟᱞ ᱟᱨ ᱛᱟᱢᱤᱢ ᱤᱠᱵᱟᱞ ᱦᱚᱸ ᱵᱟᱝᱞᱟᱫᱮᱥ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱨᱮᱠᱤᱱ ᱜᱟᱛᱮᱣ ᱟᱠᱟᱱᱟ᱾ ᱩᱱᱠᱤᱱ ᱵᱟᱱᱟ ᱦᱚᱲᱜᱮ ᱩᱰᱷᱟᱹᱱ ᱵᱮᱴᱥᱢᱮᱱ ᱠᱟᱱᱟᱠᱤᱱ᱾ ᱛᱟᱢᱤᱢ ᱤᱠᱵᱟᱞ ᱫᱚ ᱠᱨᱤᱠᱮᱴ ᱨᱮ ᱟᱹᱰᱤ ᱢᱟᱨᱢᱩᱠᱷᱤ ᱵᱮᱴᱥᱢᱮᱱ ᱦᱤᱥᱟᱹᱵᱛᱮᱜᱮ ᱠᱩ ᱵᱟᱰᱟᱭᱮᱭᱟ᱾ 

 ᱵᱟᱨᱦᱮ ᱡᱚᱱᱚᱲ 
Akram Khan  at BanglaCricket
'I found international cricket easier than domestic matches' by Mohammad Isam at Cricinfo

 ᱥᱟ.ᱠᱷᱭᱟ.ᱛ

ᱛᱷᱚᱠ:ᱵᱟᱝᱞᱟᱫᱮᱥ ᱨᱮᱱ ᱠᱨᱤᱠᱮᱴᱟᱨ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ